CELEX: 32011D0418
Language: bg
Date: 2011-07-14 00:00:00
Title: 2011/418/ЕС: Решение за изпълнение на Комисията от 14 юли 2011 година за изменение на Решение 2005/7/ЕО за даване на разрешение за метод за класификация на кланични трупове на свине в Кипър (нотифицирано под номер C(2011) 4996)

16.7.2011   
            
            
               BG
            
            
               Официален вестник на Европейския съюз
            
            
               L 187/29
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 14 юли 2011 година
   за изменение на Решение 2005/7/ЕО за даване на разрешение за метод за класификация на кланични трупове на свине в Кипър
   (нотифицирано под номер C(2011) 4996)
   (само текстът на гръцки език е автентичен)
   (2011/418/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               С Решение 2005/7/ЕО на Комисията (2) в Кипър бе разрешено използването на един метод за класифициране на кланични трупове на свине.
            
         
               (2)
            
            
               Поради факта, че е необходимо актуализирането на формулата на метода след почти пет години използване от разрешаването му, Кипър реши да проведе нови изпитвания с два инструмента — HGP 4 и Ultra FOM 300.
            
         
               (3)
            
            
               Кипър отправи искане към Комисията да разреши замяната на формулата, използвана в метода Hennessy Grading Probe (HGP 4) за класификация на кланични трупове на свине, както и да разреши един нов модерен и неинвазивен метод (Ultra FOM 300) за класификация на кланични трупове на свине на територията му и представи подробно описание на пробното разрязване, указвайки принципите, на които се базира този метод, резултатите от пробното разрязване и уравненията, използвани за изчисляване на процента постно месо в протокола, предвиден в член 23, параграф 4 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (3).
            
         
               (4)
            
            
               След разглеждане на посоченото искане бе установено, че условията за разрешаване на горепосочените методи за класификация са изпълнени. Следователно тези методи за класификация следва да бъдат разрешени в Кипър.
            
         
               (5)
            
            
               Решение 2005/7/ЕО следва да бъде съответно изменено.
            
         
               (6)
            
            
               Не се допускат изменения в апаратурата или методите на класификация, освен ако не са изрично разрешени с решение на Комисията.
            
         
               (7)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Решение 2005/7/ЕО се изменя, както следва:
   
               1)
            
            
               Член 1 се заменя със следния текст:
               „Член 1
               Съгласно раздел Б.IV, точка 1 от приложение V към Регламент (ЕО) № 1234/2007 на Съвета (4) се разрешава използването на следните методи за класификация на кланични трупове на свине в Кипър:
               
                           —
                        
                        
                           уредът Hennessy Grading Probe (HGP 4) и свързаните с него методи за оценка, описани подробно в част I от приложението;
                        
                     
                           —
                        
                        
                           уредът Ultra FOM 300 и свързаните с него методи за оценка, описани подробно в част II от приложението.
                        
                     По отношение на уреда „Ultra FOM 300“, посочен в първа алинея, второ тире, след края на процедурата по измерване трябва да бъде възможно да се удостовери върху кланичния труп, че апаратът е отмерил стойностите на параметри X1 и X2 на мястото, предвидено в част II, точка 3 от приложението. Съответната маркировка на мястото на измерването трябва да бъде поставена по същото време, по което се извършва процедурата по измерване.
            
         
               2)
            
            
               Приложението се заменя с текста в приложението към настоящото решение.
            
         Член 2
   Настоящото решение се прилага от 5 септември 2011 г.
   Член 3
   Адресат на настоящото решение е Република Кипър.
   
      Съставено в Брюксел на 14 юли 2011 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 2, 5.1.2005 г., стр. 19.
   
      (3)  ОВ L 337, 16.12.2008 г., стр. 3.
   
      (4)  ОВ L 299, 16.11.2007 г., стр. 1“.
   
      ПРИЛОЖЕНИЕ
      
         
            „ПРИЛОЖЕНИЕ
            
               МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В КИПЪР
            
            ЧАСТ I
            
               Hennessy Grading Probe (HPG 4)
            
            
                        1.
                     
                     
                        Предвидените в настоящата част правила се прилагат, когато класификацията на кланичните трупове на свине се извършва с уреда, известен като „Hennessy Grading Probe (HGP 4)“.
                     
                  
                        2.
                     
                     
                        Уредът е оборудван със сонда с диаметър 5,95 милиметра (и 6,3 mm на нивото на острието на върха на сондата), съдържаща фотодиод (Siemens LED тип LYU 260-EO) и фотодетектор тип 58 MR, и е с оперативно разстояние на измерване между 0 и 120 милиметра. Резултатите от измерванията се преобразуват в приблизително съдържание на постно месо директно на апарата HGP 4 или на компютър, свързан с него.
                     
                  
                        3.
                     
                     
                        Съдържанието на постно месо в кланичните трупове се изчислява по следната формула:
                        
                           
                        където:
                        
                                    Ŷ
                                 
                                 
                                    =
                                 
                                 
                                    приблизително процентно съдържание на постно месо в кланичния труп,
                                 
                              
                                    X1
                                    
                                 
                                 
                                    =
                                 
                                 
                                    дебелина на сланината на гърба (с кожата) в милиметри, измерена на 6 cm от разреза по средата на кланичния труп, между последните 3-то и 4-то ребро,
                                 
                              
                                    X2
                                    
                                 
                                 
                                    =
                                 
                                 
                                    дебелина на гръбния мускул в милиметри, измерена по същото време и на същото място като X1.
                                 
                              Тази формула се отнася за кланични трупове с тегло между 55 и 120 килограма.
                     
                  ЧАСТ II
            
               Ultra FOM 300
            
            
                        1.
                     
                     
                        Предвидените в настоящата част правила се прилагат, когато класификацията на кланичните трупове на свине се извършва с уреда, известен като „Ultra FOM 300“.
                     
                  
                        2.
                     
                     
                        Уредът е оборудван с ултразвукова сонда от 3,5 MHz с дължина 5 cm и съдържа 64 ултразвукови преобразувателя. Ултразвуковият сигнал се дигитализира; съхранява се и се обработва от микропроцесор (тип SHARC ADSP-21060L).
                        Резултатите от измерванията се преобразуват в приблизително съдържание на постно месо от самия уред „Ultra FOM 300“.
                     
                  
                        3.
                     
                     
                        Съдържанието на постно месо в кланичните трупове се изчислява по следната формула:
                        
                           
                        където:
                        
                                    Ŷ
                                 
                                 
                                    =
                                 
                                 
                                    приблизително процентно съдържание на постно месо в кланичния труп,
                                 
                              
                                    X1
                                    
                                 
                                 
                                    =
                                 
                                 
                                    дебелина на сланината на гърба (с кожата) в милиметри, измерена на 6 cm от разреза по средата на кланичния труп, между последните 3-то и 4-то ребро,
                                 
                              
                                    X2
                                    
                                 
                                 
                                    =
                                 
                                 
                                    дебелина на гръбния мускул в милиметри, измерена по същото време и на същото място като X1.
                                 
                              Тази формула се отнася за кланични трупове с тегло между 55 и 120 килограма.“